b'\n_START_ARTICLE_\nAndrej Matvejevi\xc4\x8d Andrejev\n_START_SECTION_\n\xc5\xbdivljenjepis\n_START_PARAGRAPH_\nV voja\xc5\xa1ki karieri je bil poveljnik ve\xc4\x8d enot: 5. NKVD obmejnega odreda (1939-41), zaledja 23. armade (1941), 43. strelske divizije (1941), 86. strelske divizije (1941-42), 102. strelske divizije (1942-43), 29. strelskega korpusa (1943-44), 4. gardnega strelskega korpusa (1944). Kratki \xc4\x8das v letu 1944 je bil namestnik poveljnika 47. armade, nato pa je bil poveljnik: 75. strelskega korpusa (1944-46), 4. gardnega strelskega korpusa (1946), 7. gardnega strelskega korpusa (1946-47) in 19. strelskega korpusa (1947-48)._NEWLINE_Po kon\xc4\x8danju \xc5\xa1olanja na Voja\xc5\xa1ki akademiji Voro\xc5\xa1ilov (1948-49) je sprva postal namestnik poveljnika 3. udarne armade (1949-51), nato pa poveljnik iste armade (1951-54). Pozneje je poveljeval \xc5\xa1e 28. armadi (1954-57) in Vorone\xc5\xa1kemu voja\xc5\xa1kemu okro\xc5\xbeju (1957-60)._NEWLINE_Junija 1960 je postal vi\xc5\xa1ji predstavnik Var\xc5\xa1avskega pakta pri Albanski ljudski armadi in januarja 1962 pri \xc4\x8ce\xc5\xa1koslova\xc5\xa1ki ljudski armadi. Avgusta 1963 se je vrnil nazaj v Sovjetsko zvezo in postal na\xc4\x8delnik Voja\xc5\xa1kega in\xc5\xa1tituta za tuje jezike._NEWLINE_Avgusta 1973 je bil razre\xc5\xa1en poveljstva in bil dodeljen na razpolago obrambnemu ministrstvu; upokojil se je novembra istega leta.'